དེའི་རྗེས་དབུ་མའི་ལམ་ཚོགས་ཆེན་གྱི་གོ་སྒྲིག་ཚོགས་ཆུང་གི་ཚོགས་མི་སྤྱི་འཐུས་ཟླ་བ་ཚེ་རིང་ལགས་ཀྱིས་ཚོགས་འདུ་དེ་ལྟ་བུ་ཞིག་ཚོགས་དགོས་པའི་དམིགས་ཡུལ་སོགས་ཀྱི་སྐོར་གསུང་སྐབས།རྒྱལ་སྤྱིའི་དབུ་མའི་ལམ་གྱི་ཚོགས་ཆེན་ཐེངས་དང་པོ་འདི་བཞིན་ཕྱི་ལོ་༢༠༡༧ལོའི་ཟླ་༣པ་ཙམ་ནས་འཛམ་གླིང་ས་ཕྱོགས་གང་སར་གནས་པའི་མཁྱེན་ལྡན་ཁག་ཅིག་དང་།དབུ་མའི་ལམ་མི་མང་ལས་འགུལ་ཁང་དང་མེ་ནི་སོ་ཌར་གནས་འཁོད་དབུ་མའི་ལམ་གྱི་གཞོན་ནུ་མཐུན་ཚོགས་ཀྱི་མགོ་ལས་ལྷན་རྒྱས་ཀྱིས་ཡུན་རིང་བསམ་ཞིབ་གྲོས་བསྡུར་བརྒྱུད་ཚོགས་ཆེན་འདི་འདྲ་ཞིག་སྐོང་དགོས་པ་དུས་ཀྱི་དགོས་མཁོ་གལ་ཆེར་མཐོང་སྟེ།ཕྱི་ལོ་༢༠༡༨ཟླ་༥ཚེས་༢༦ནས་༣༡བར་ཚོགས་གཏན་འཁེལ་ཡོད་པ་རེད།ཅེས་བརྗོད་སོང་།